Микротопоним
Микротопо́ним — топонимийн цхьа кеп, дукхаха дерг, физикин-географин йа эвлан йукъахь лаьтта меттигерчу жимачу объектан цӀе (бай, аренаш, боьлакаш, урамаш, латтанаш, меттигаш, цанаш, дежийлаш, Уьшалш, хьун хьокхийлаш, йаьгна меттигаш, байданаш, гӀунаш, шовданаш, айманаш, хин тархаш, кхин дӀа а). Масех микротопоним цхьаьна меттигехь цхьаьна хилчи микротопоними олу. Дукха хьолахь микротопонимаш ца йевза беккъа оцу меттигехь бехачу нахана бен. Микротопонимаш Ӏамайо Ӏилманан микротопонимика олучу декъо (Топонимикан дакъа).